



SL. 1. PROMATRANJE ZVIJEZDE STAJA- 
ĆICE, DOK PROLAZI IZA TORNJA CRKVE 


TAČNO VRIJEME 

Napisao Nikola Severinski 

Tačno vrijeme kulturna je potreba svakome, 
pojedincu i obitelji. Tko stanuje po velikim gra- 
dovima, imat će velik .broj javnih satova, po ko- 
jima može dnevno poravnati i svoju džepnu uru. 
Satovi na tornjevima tome nisu prikladni, jer 
duva li) vjetar u smjeru kazala, goni i ubrzava ih, 
duva li protivnim smjerom, zaustavlja ih. 

Najmjerodavniji je sat svakako na željezni- 
čkim postajama. Ovi su satovi povjerljivi i tačni. 
U koliko li danas već tolike obitelji imadu radio- 
telefonske aparate, začuju i po njima tačno vri- 
jeme. 

Ali ima i takvih, koje zvanje sili, da žive u 
nedoglednim, osamljenim mjestima, koji ne mo- 
gu dnevno polaziti k željezničkoj stanici, ni ne 
mogu steći tačno vrijeme radiotelefonskim pu- 
tem. Ali ako. imadu jednom tačno vrijeme, mogu 
kontrolirati dugi niz vremena: treba samo držati 
na umu, da svaka zvijezda stajačica stoji svake 
noći 3 minute 56 sekunda*) ranije na istome ono- 
me mjestu, gdje je bila u prethodnoj noći, pošto 
se cio nebeski svod za 23 sata 6 min. 4 sek. je- 
damput zaokrene. 

Gledamo li. stoga svake noći s istog mjesta, 
kako jedna zvijezda stajačica nestaje iza zida 
jedne udaljenije zgrade (si, 1.), imat ćemo tačno 
vrijeme dugi niz vremena. Ako li je naša zvijezda 
noćas iščezla iza tog zida recimo, u 9 sati 31 min. 
58 sek., nestat će sutra u 9 sati 28 min. 2 sek., a 
prekosutra u 9 sati 24 min. 6 sek. itd. 

Udaljimo li se od tog zida 200 do 300 metara 
promatrajući nestajanje, te zvijezde dalekozorom 
slabog .povećanja, ustanovit ćemo vrijeme još 
tačnije, jer će iščezavanje biti upravo trenutačno. 

* 

Dalnji nedostatak zbog netačnog vremena leži 
obično, na satu samome. Čuo sam već često žalbu: 
ako se džepni sat kupuje, neizmjerno je tačan, 
ali prvi, pa i najmanji popravak i eto sat već brza 

*) Tačnije 3 min. 55-909 sek. 


ili zaostane. Urar je zato. ipak savjesno popravio 
sat. Mi od njega obično tražimo, da svoj posao 
što brže obavlja dok se nakon svakog popravka 
ura mora i nanovo regulirati dugodnevnim uspo- 
ređivanjem sa tačnom jednom urom, da se vidi, 
kako sada iza popravka ide. Svaka ura imade iz- 
nad svojih kotača i regulator, koji će svatko (pre- 
ma slici 2.) poznati. Ako kazalo tog regulatora 
pomičemo, opreznom pažljivošću za jedan mili- 
metar na lijevo ili na desno, pa zatim kroz deset 
dana pratimo, kako sat sada ide, moći ćemo. ga 
postepeno regulirati do najveće moguće tačnosti. 
Za orijentaciju pri reguliranju sata urezana je u 
svakom regulatoru francuska oznaka A = avance 
(t. j. ubrzavanje) i R = retard (t. j. zaustavlja- 
nje) ili engleska oznaka F = faster (t. j. brže i 
S = slower (t. j. polaganije). 

Kod ure njihalice ovisno, je brzanje ili zausta- 
vljanje o duljini njihala. Sat sa dugačkim njiha- 
lom ide polaganije, kratkim njihalom brže. Na 
svakom je njihalu kovna ploča, a ispod nje šaraf, 
kojim se ta ploča može dizati i spustiti, a time 
njihalo prikratiti ili produljiti. 

Hauctia tajna 

Doktora Kocha, slavnog istraživača bakterija 
tuberkuloze, posjeti neki znanac i nađe ga pred 
stolom za eksperimente među mikroskopima i 
raznim drugim instrumentima nagnut nad stakle- 
nom posudom, koju je držao nad plinskim pla- 
menom. U posudi je bila neka tekućina, koju je 
doktor Koch, držeći drugom rukom paket, po- 
smatrao tako .pažljivo, da je poznamcu mogao da 
pruži samo lakat na pozdrav. U toj atmosferi i u 
držanju istraživača kao da je vladala neka sve- 
čana napetost. 

»Što kuhate?« zapita prijatelj. »Je li to nova 
kultura za bakterije?« 

»Ne!« promrmlja doktor Koch. 

»Dakle neki kemijski izum?« 

»Ne!« promrmlja opet dr Koch. 

»Vi napinjete moju radoznalost,« nestrpljivo 
će prijatelj. »Kakva je to znanstvena tajna u toj 
posudi i u tom paketu?« 

»U posudi je voda,« odgovori dr Koch, »a u 
paketu imam dva para kobasica, koje ću skuhati 
za objed.« L. 



Naslovna slika: Najstarije slovačko svetište MITRA 

Proslava kneza Pri bi ne u hitri 

Napisao A n 


Stari grad Nitra, sijelo istoimene župe u zapa- 
dnoj Slovačkoj, na granici Moravske, stolica naj- 
starije biskupije u bivšoj Ugarskoj, proslavila je 
od 12. do 1. kolovoza dostojnim načinom 1100. 
godišnjicu osnutka prve kršćanske crkve na da- 
našnjem teritoriju čehoslovačke republike. Tu 
crkvu utemeljio je u ovome gradu Nitri sloven- 
ski knez Pri'bina oko godina 829. do 833., a salz- 
burški biskup Adalram posvetio 1 ju je svetom 
Emeramu, bavarskom svecu. 

Pribina je imao na zapadu za susjede franačko 
kraljevstvo i moravsku kneževinu, u kojoj su 
vladali potomci kneza Mojmira. Mojmirovići su 
pokorili sebi i današnju češku i Slovačku i tu 
državu prozvali Velika Morava. Radi toga su bili 
svagda u više ili manje neprijateljskim odnoša- 
jima prema franačkim kraljevima, pa su iz Nitre 
protjerali njihova prijatelja Pribinu oko g. 836. 
Pribina je dobio od Franaka kneževinu u Pano- 
niji i sagradio grad Blatno na istoimenom jezeru. 
U Blatnu je podigao crkvu na čast Bogorodice 
g. 850. i dvije druge crkve i zatim čitav niz drugih 
crkava, od kojih ćemo spomenuti crkvu u Dulje- 
bima (Dudleibin) kod Optuja, Lendavi (njem. 
Lindoueschiriohun — crkva u Lindavi), Kisegu i 
u Petim Crkvama (Quinquebasilice, danas Pečuh). 
Videći kralj Ludovik franački, kako je Pribina 
odan kršćanskoj vjeri, dao mu je svu tu zemlju, 
koju je dotada imao samo 1 kao leno, u pravo 
vlasništvo. 

Pribinu su kasnije ubili Mojmirovići, a nasli- 
jedio ga sin Kocel oko g. 861. Nekoliko- godina 
kasnije moravski knez Rastislav, koji je htio da 
u crkvenom pogledu bude nezavisan o njemačkim 
biskupima, obratio se u Carigrad grčkom caru za 
propovjednike kršćanske vjere. K njemu su bili 
poslani g. 863. Konstantin i Metodije, dva obra- 
zovana kaluđera, koji- su Slovenima propovije- 
dali riječ Božju na njihovu jeziku i‘ stvorili slo- 
vensku crkvenu organizaciju i liturgiju, koju je 
kasnije potvrdio i papa. Slovenski apostoli su radi 
uvođenja slovenske službe Božje bili mnogo pro- 
gonjeni od njemačkih biskupa, a oni su se u tom 
utjecali zaštiti rimskog pape. 

Pojava kneza Pribvne zanimljiva je osobito po 
tome, što je on u svoju kneževinu Nitru uveo 
kršćanstvo prije nego- je sam primio krst od nad- 
biskupa Adalrama (nakon svoga izgona po Moj- 
mirovićima). Tim djelom pokazao je neobičnu 
širokogrudnost i liberalnost i shvaćanje visoke 
kulturne misije, koju ima kršćanska vjera u 
državnom životu. 

Slovenska država, koju je pod franačkom 
vlašću srećno osnovao Pribina, održala se do 
kraja 9. stoljeća uvijek u napetim odnošajima 

prema Velikoj Moravi. Posljednji knez blatanski 
bio je Braslav, koji- je isprva vladao između Save 

i Drave i 884. podvrgao se Karlu Debelome. Kad 
je pomoću Braslava kralj Arnulf svladao' morav- 
skoga kneza, ili kako- ga papa nazivaš, kralja 
Svetopuka, nagradio je Braslava g. 896. panon- 
skom kneževinom sa gradom Blatnom (Szalavar). 
Saveznici Arnulfovi protiv Velike Mora ve Ugri 
učinili su nekoliko godina kasnije kraj i drža- 
vama Svetopukovih sinova i Braslavljevoj. Time 
je bila prekinuta zemljišna sveza među južnim i 
sjevernim Slavenima, koja više nikada nije bila 
uspostavljena. 

Pošto je u Čehoslovačkoj između države i 
Crkve sklopljena nagodba (»modus vivendi«), to 
je ovoj crkvenoj slavi dala svoj protektorat 
čehoslovačka v-lada, od koje su došli u Nitru mi- 
nistarski predsjednik Malypetr kao zastupnik 
predsjednika republike, pet ministara, zemaljski 
predsjednik Slovačke Orszagh, predsjednici par- 
lamenta i senata i mnogi članovi obiju sabornica 
Narodne skupštine. ’Uz članove domaćega episko- - 
pata učestvovali su biskupi iz slovenskih zemalja: 
iz Jugoslavije nadbiskup beogradski Rafael Ro- 
dić i mostarski biskup fra Alojzije Mišić, a iz 
Poljske poznanjski nadbiskup kardinal Hlond 

ii mnoštvo naroda iz bližih krajeva Slovačke i 
Moravske. 

U nedjelju poslije službe Božje u svim crkvama 
stare Nitre razvila se sjajna i slikovita povorka. 

U povorci je bilo do 30.000 ljudi. Na sletištu iz- 
redali su se različni govornici, među njima i oba 
visoka gosta iz Jugoslavije. 

Visoko značenje ove crkvene i kulturne slave 
ocijenio je predsjednik republike T. Masaryk u 
svojoj poslanici, koju je upravio tome zboru, 
rekavši, da će ove svečanosti sve misleće Čehe i 
Slovake potaknuti da vide značenje religije ne- 
samo u starim vremenima negoi i danas. 

»Naglasimo, da je kršćanstvo' u duhu svoga 
Osnivača u prvom redu religija djelotvorne lju- 
bavi k bližnjemu. U dobra prijelaza i nepriprav- 
nosti u svim područjima naše crkve polagat će 
veću važnost na moral i tako suzbijati pretjerano 
strančarstvo: nitko, tko pristaje uz kršćanstvo, 
ne smije propovijedati mržnju.« 

ŽIVOT NA KICOGRAME 


U prizemlju šesterokatnice stanuje gospođica 
Artemida, u najgornjem, šestom katu gospođica 
Babica, a ja negdje po sredini, u trećem katu. 
Svaki dan susretnem i jednu i drugu i sa svakom 
se dnevno' razgovaram. 

Gospođica Bebica naliči više na loptu nego na 
čeljade. Jadnica jedva uvuče svoju okruglu masu 
kroz vrata, a onda počne trčati uza stepenice. 
Vidim samo neko valjanje i čujem teško tapka- 
nje -cipela. Čitave stube odzvanjaju, jer ona puše 
kao lokomotiva o-rient-ekspresa. Na trećem katu 
je stanica, a zatim se loptasta lokomotiva uspinje 
dalje. 

Gospođica Artemida, koja stoji u prizemlju, 
sitna je ko lutkica, a tanka toliko, -da bi zajedno 
sa pet svojih sestara mogla istovremeno ući kroz 
glavna vrata. Da malo jače zapuše vjetar, oborio 
bi je na zemlju. Nema upravo- ništa- sličnosti s ja- 
kom grčkom boginjom Artemi-dom, kao što go- 
spođica Bebica nema a ma -baš ništa od babice. 

Gospođica -me Bebica uvjerava, da ona lako 
kao ptičica preleti do šestog kata i da ona uopće 
ne bi ni željela niže stanovati, njoj je tako pri- 
jatno u visinama, ona je tako zanosna i puna 
ideala. Gospođica Artemida naprotiv voli- nizine 
i pada u nesvijest, kad samo i pogleda visoke ste- 
penice; ona veli, da je realan tip, da voli čvrstoću, 
temelje. Da je po mome, ja bih gospođicu Be- 
bicu stavila za temelje, jer bih na njoj mogla sa- 
graditi čitavu kulu od gospođica Artemida. A 
tako valjda misle i obje moje drage prijateljice, 
samo- bi -drukčije željele, pa eto drukčije i go- 
vore. Porazgovarajte se malko dulje s jednom i 
s drugom, pa ćete doznati pravu pozadinu- stvari. 
Gđica Bebica hva-lit će vam se, kako je ona ne- 
kad bila tanka ko štap, a kako ni sada nije baš 
predebela, ta od- prošlog -mjeseca smršavila je 
čitav kilogram. Ako ovako nastavi dalje, za- četiri 
godine će imati tačno 50 kilograma, kao što ih je 
imala u svojoj šesnaestoj godini. Gđica Artemida 
hvalit će vam se naprotiv, kako se vrlo dobro 
osjeća i kako je od prošlog mjeseca nade-bljala 
čak deset dekagrama. Sada je nešto oslabila zbog 
bolesti, ali ona je nekad težila punih 45 kilo- 
grama! . . . Dakle, već vam je sve jasno. Jednoj 
je priroda dala previše, a drugoj premalo, pa u 
znaku izjednačenja jedna trenira do šestog kata, 
a druga se drži prizemlja. 

No nemojte milsliti, da je to sve, što su moje 
drage gospođice poduzele za svoje »izjednače- 
nje« . . . Gospođica Bebica posti osim srijede, 
petka i subote još u ponedjeljak, utorak i petak 
sve kad i nije korizma. U tom se slaže sa slavnim 
Ganđhijem, samo što im nije posve jednak cilj, 
jer Gandhi teži tek 40 kilograma. Ona se kupa 
triput dnevno, pije neke gorke pilule, pravi mali 
i veliki čučanj i- skače preko uzice, koju postavi 
između stolca i kreveta. Usred ljeta sjedi uz uža- 
renu peć i veli, da joj osobito prija, kad joj niz 
lice cure potoci znoja, kako po Zagrebu kiša iza 


proloma oblaka. Svako jutro u dvorištu baca ka- 
men s ramena, diže kugle, okreće se na preči i 
pravi »stoj«. Ljeti se kupa na Savi, a zimi ide na 
skijanje i svakih deset koraka devet puta sjedne. 
Kad ide nedjeljom na- Sljeme, metne u ruksak 
nekoliko starih lonaca, tri očeve čizme i šest uve- 
zanih knjiga. Pored toga se mjeri triput dnevno 
i pronalazi, da svaki dan opada za nekoliko deka- 
grama. Ako vaga pokazuje obratno, sigurno je 
pokvarena. No poznato- je, da su vage uvijek po- 
kvarene i da uvijek krivo pokazuju: namjesto da 
pokažu 50 kg, one pokažu dvostruko. Uopće bi 
gospođica Bebica bila već davno uvenula od lju- 
tine na tu vagu, da joj na sreću nije Bog dao 
onako- otpornu narav i; volumen. Ta blažena vaga 
naime znači najvažniji dio pokućstva i najvred- 
niju stvar na svijetu, samo da je malo pristoj- 
nija pa da ne vara poštenu čeljad . . . 

Gospođici Artemidi vaga je također — životno 
pitanje. No- mislit ćete, da se njoj vaga nije mo- 
gla pokvariti, jer ona nije baš preteška. Ali eto 
vam i kod- nje istog slučaja! Samo njezina vaga 
uvijek pokazuje manje, nego što uistinu treba, 
premda je inače tako osjetljiva, -da pokazuje 
napredak kod gđice Artemide i u samim mili- 
gra-mima. I gospođica Artemida posjeti triput 
dnevno svoju dragu vagu, a isto tako triput dne- 
vno posjeti svoga liječnika. Ona je inače posve 
zdrava, ali eto-, neka posebna simpatija, ljubav, 
šta li . . . pa netom izađe iz kuće, već je kod li- 
ječnika. Je li pala kiša — k liječniku, je li zahla- 
dilo k liječniku, je li se najela repe — k liječ- 

niku, je li slabo spavala — k liječniku . . . uopće: 
ljubav preko groba. Inače je gospođica Artemida 
vrlo solidna, ne vidite je ni na Savi ni na Slje- 
menu. Obično je kod kuće; ne radi mnogo, ali 
zato -mnogo spava i mnogo- jede. Samo je velika 
muka s tim jelom, jer ona skoro ništa ne smije 
staviti na usta, a da ne mora zatim odležati- neko- 
liko tjedana-. Ne smije jesti slano, ne smije slatko, 
ne smije gorko, a opet mora nešto da jede: sva 
sreća, da ne živi čovjek o samome kruhu! Gđica 
Artemida ljeti nosi zimski kaput, a zimi ne smije 
ni-tko otvarati vrata njezine sobe osim — razu- 
mije se — njezinog najslađeg liječnika. Kad- je 
s gospođicom Bebicom, ponosi se svojom vitkom 
linijom, a inače joj je gđica Bebica uzor oblikđ 
i najveća željai. 

E, šta će-mo! Sva-k ima svojih želja: i oni sa 
šestog kata i oni iz prizemlja, kao i ja, koja se 
slučajno nalazim negdje po sredini, na trećem 
katu. No razgovarajući dnevno- s gospođicom 
Bebicom i gospođicom Artemidom tvrdo sam od- 
lučila, da ne ću nikad imati želju, da svoj život 
mjerim na kilograme. Može biti svakakvih muka 
i- nevolja, ... no u koliko se ja sjećam onoga, što 
sam učila- u osnovnoj školi, čini mi se, da osim 
kilograma ima- i drugih mjera! Pogotovu, kad se 
radi o — životu ... L. L. 

ZA LIJENIH DaNA SE DJECA ŠUMSKE ŠKOLE POD ODMOROM LJULJAJU 


NA L J ULJ AČK AMA 


Oj ečja radost u šumskoj školi 

uoči početka nove školske godine 



Škola je već tu! Užurbanost neka osjeća se po selima 
i varošima. Ta nije to šala, kad se cijeli dječji »narod« 
pokrene i uznemiri i kuća i dvorišta i trgovine i ulice. 
'Pored njih su u poslu i starija i mlađa njihova braća 
kao i svi roditelji, strine i rođaci. Knjige, bilježnice, 
olovke, pera, tablice i tako dalje i tako dalje — ko bi 
nabrojio sve te stvari, koje im muče glavu i o kojima 
se kroz čitave dane priča i razglaba ... U prvi mah 
radosni mališi i ne misle, da im početkom škole svrša- 
vaju praznici i plandovanje, a i mnoge igračke da bježe 
u zakutak. To osjete tek kasnije, kad ih poklopi uče- 
nje i bezbrojni zadaci. Treba priznati, da je mnogo 
škola danas nemilosrdno s tim sitnim dušama, koje se 
još izgrađuju, i da ih previše opterećuje često i sa ne- 
potrebnim mukama, te da im uskraćuje i onu radost i 
zabavu, koja je prikladna njihovoj dobi. Svi moderni 
pedagozi, koji istinski ljube djecu i s njom suosjećaju, 
klone se tog zla i nastoje školu udesiti tako, da pot- 
puno odgovara dječjem temperamentu, stupnju raz- 
voja i uopće dječjim tjelesnim i duševnim potrebama. 
Jednu od takvih modernih škola, koja voli prirodu, 
sunce i zrak i koja najveći dio školskog rada obavlja 
na otvorenu, vidimo na našim slikama. To je Šumska 
škola, koju u Zagrebu vodi dr. Mandić. L. 



„NAŠA VELIKA REPA I TIKVICA" 
Iz vrta učenika i učenica šumske škole 

Svadbeni dar 

»Naravno, da mi moramo nešto darovati,« reče 
Nada. »Možda bi mogao uzeti mali' predujam?« 

»To ne ide,« odgovori Mladen. On je već davno 
bio uzeo predujam, kad je Nada trebala cipele. 

»Zar nam na prvoga ne će ništa ostati?« pitala 
je Nada naivnošću žene, koja ima beskonačno 
povjerenje u svoga muža i koja nikada sama ne 
računa. 

»Ništa,« odgovori Mladen i odmah nadoda: 

»Ovaj put ništa, draga moja. Ali moramo im 
nešto darovati. Kad se sestra udaje, moramo joj 
nešto darovati.« 

Mladen se tražeći ogledavao po sobi. 

»Kako bi bilo,« reče on plaho, »da im damo 
ovaj sat?« 

Nada baci očajni pogled na sat. To je bio za- 
ista jedini vrijedni predmet, koji su posjedovali, 
a stajao je na pisaćem stolu. 

»Ne, sat, ne sat,« odvrati Nada žurno. 

»Onda onaj jastuk s divana . . .« 

Bio je vezen, i to je bio prvi dar, koji je Nada 
poklonila svom mužu. 

Nada je ustala, uzela jastuk u ruke, okretala 
ga na sve strane i dugo je gledala Mladena. 

Mladen je shvatio. On zagrli Nadu, poljubi je 
u oči i šapne: 

»Ali što da im darujemo?« 

»Mladene,« uzdahne Nada, »mi smo pravi bi- 
jednici. Ali ipak moramo nešto darovati.« 

»Darujmo im crvenu vazu.« 

Nada raskolači oči: 

»Koju vazu?« 

»Onu ... od tete Ane. Onu, koju je ona nama 
poslala za vjenčanje.« 

»Ali ta je stigla polupana!« 

Mladen otvori ormar i položi oprezno na stol 
brušenu crvenu vazu, kojoj je gornji dio bio po- 
lupan. Zatim izmota iz malog svežnjića razlu- 
pani gornji dio i položi ga na vazu. 

»Da je cijela, vrijedila bi mnogo novaca.« 

»Šteta, da je razlupana.« 

Brušeno staklo svijetlilo je kao krv i suze. 

»Slušaj, Nado, mi; ćemo spakovati vazu i napi- 
sati ljubezno pismo, a oni će misliti, da se ne- 
sreća desila na putu.« 

»Žalostit će se kad vide, da se dragocjeni po- 
klon razlupao.« 

»Kao što je i nama bilo žao. Ali u prvim mje- 
secima lako se podnosi takova žalost.« 

»Zgodno,« reče Nada za čas, »mi ćemo im po- 
slati ovu vazu, a kad jednom budemo imali no- 
vaca, kupit ćemo im drugu.« 

* 

Prije nego je Nick otvorio sandučić, na koje- 
mu je velikim slovima pisalo: »Pazi, staklo!« 
otvori pismo, koje je stiglo zajedno sa sa>ndu- 
čićem. 

Bilo je od Mladena. 


Napisala A. Marija M ii i i e r 
Prevela Zlata C v i t a n i ć 

»Dragi Nikola! 

Nismo mogli da dođemo za vjenčanje, ali smo 
cijeli dan, svaki sat, svaku minutu mislili na Vas. 
Mi bismo rado bili došli, ali nismo imali novaca. 
Molim te, nemoj Ernici ništa o tome reći. Nada 
to drži tajno, ona ne osjeća oskudicu tako dugo, 
dok misli, da nitko o tome ne zna. Ja ti isto ne bih 

0 tome pisao, da nam se nije desila neugodna 
stvar. Htjeli smo vam nešto darovati, ali nismo 
imali novaca. Onda smo smislili malu prevaru. 
Mi smo za naše vjenčanje dobili crvenu brušenu 
vazu, koja nam je stigla polupana. Ja sam po- 
mislio, da se isto tako i na putu do vas mogla 
razlupati. Tako smo spakovali dragu vazu. Ja sam 
se kod toga jako žalostio. I u bijesu i uzruja- 
nosti, što nemam dosta novaca, da kupim dar za 
ljude, koje volim, zaboravio sam upakovati raz- 
bijeni gornji dio. Nada ne zna ništa o tome. Ona 
bi sirotica umrla od stida. Kad sam ja to otkrio, 
bio je sandučić već davno poslan. Molim te, Ni- 
kola, nemoj se ljutiti na nas i nastoj da sve tako 
udesiš, da Emica ništa ne dozna o našoj prevari. 
Učini to, molim te Nadi za ljubav. Budite sretni! 

1 mi smo sretni, iako nikad nemamo ni pare u 

džepu! Tvoj Mladen.« 

Nikola je pročitao do kraja i premišljao je. 

»Od koga je list?« pitala je Emica, koja se 
dotle trudila, da otvori sanduk. 

»Od Mladena i Nade, ali možeš gai kasnije či- 
tati, najprije ćemo otvoriti sandučić, koji nam 
Nada i Mladen šalju.« 

»Da, požuri se, ja sam jako znatiželjna.« 

Nikola je uzeo nož, ali čavli nisu popuštali. 

»Moram uzeti čekić . . .« 

Nikola je stavio nož i tukao čekićem po dršku. 

»Prokleti čavao!« vikne Nikola i baci nespret- 
nom kretnjom sandučić na pod. 

»Isuse i Marijo!« vikne Emica prestrašeno. 

Ali nesreća se već dogodila. Sandučić se ras- 
puknuo, a u njemu je ležala vaza u stotinu ko- 
madića. Na pismo od Nade i Mladena nije Emica 
u svojoj žalosti ni mislila, a kad se narednog dana 
sjetila da pita, nije ga se više moglo naći. 

* 

Emica je dobila od Nikole novu prekrasnu bru- 
šenu vazu iz crvenog stakla, a Nada dobila je od 
Emice slijedeće pismo: 

»Draga zlatna Nado! 

Vaza, koju ste nam poklonili, prekrasna je. 
To mi je od svih darova najmiliji. Svaki dan je 
punim svježim cvijećem i ne mogu da je se sita 
nagledam. Hvala ti, mnogo ti hvala. Vi ste jako 
zlatni i priredili ste nam veliko veselje. Emica.« 

»Jadna Emica,« reče Nada, kad je pročitala 
pismo. »Ona ne će da nam kaže, da je vaza stigla 
polupana. Ona je tako puna obzira, a mi smo je 
tako gadno prevarili. Ali veselimo se, da je sve 
tako dobro prošlo.« 

»Da, veselimo se,« pocrvenje Mladen do ušiju. 

PROSLAVA 
BLAGDANA 
SV. STJEPANA 
U MADŽARSKOJ 

obavila se i ove godine 
20. kolovoza veličan- 
stvenim tradicionalnim 
svečanostima. Sv. Stje- 
pan, ugarski kralj, pre- 
veo je Madžare godine 
995, na latinski obred. 
U svečanoj povorci na 
našoj slici vidimo re- 
genta madžarske repu- 
blike Hort hyja (prvi 
pješak lijevo na slici) 



I TAVCI 

Daleko na sjeveru od naše države iza Madžar- 
ske, iza Češkoslovačke republike i iza republike 
Poljske mala je državica Litva, kojoj je tek svjet- 
ski rat pomogao da se oslobodi ruske vlasti. 

Litva je ravnica, u kojoj ima tek nešto humlja. 

Litavci su po jeziku u bližem rodu samo s La- 
tvijcima ili Lotišima, koji imaju svoju nezavisnu 
državu republiku Latviju na sjeveru od Litve. 
Litavci i Latvije! govore jezikom, koji je u bli- 
žem rodu sa slavenskim jezicima, ali ni Litavaca 
ni Lotiša ne brojimo među Slavene. 

U Litvi živi oko. 2 milijuna i dvjesta tisuća 
ljudi, ali nijesu sve sami Litavci, već ima među 
njima i Poljaka, Rusa., Židova i Nijemaca. 

Koliko se danas zna, Litavci žive u svojoj ze- 
mlji već od pradavnoga vremena i govore pra- 
starim jezikom. Njihov je jezik znamenit u filo- 
logiji arijskih jezika po tome, što je u tome je- 
ziku sačuvamo dosta oblika, koji nas podsjećaju 
na pradavni arijski jezik. 

Kad kažemo arijski jezik, treba kazati, što su 
to Arijci. Tim se imenom zovu različni narodi, 
koji po boji kože pripadaju u bijeli ljudski rod, 
a u davnini su ti narodi govorili istim jezikom. 
Danas se arijski narodi po jeziku dijele u sku- 
pove. Takvi su skupovi: Slaveni, Germani, Ro- 
mani, Litavci s Latvijcima, onda Arbanasi, Grci, 
Armenci, Perzijci i Indijci. Drugačije Arijce zovu 
Indoevropljanima i Jafetovcima Ime je Jafetovci 
nastalo od imena Nojeva sina Jafeta. 

Litavci su poprečno vitki, srednje su visoki ili 
su nešto viši od osrednje visine. Lica su im po- 
najviše uska i duguljasta, glave duguljaste, kosa 
svijetla, a oči modre. Litavci su po tipu dosta čisti 


N aplsao Josip Zidari 6 

Arijci. Po svojoj su ćudi Litavci tihi, mirni i jako 
šutljivi. Povučeni su u se. Koji su god stranci došli 
među Litavce, opazili su tu neobičnu litavsku 
šutljivost. 

Litavska je zemlja bila osobito u staro vrijeme 
puna šuma i jezera, a Litavci su ondje živjeli osa- 
mljeni daleko od velikih prometnih cesta. Dugo 
se nije niko otimao pravo za njihovu zemlju. Već 
su slavenski narodi bili davno pokršteni, a Litavci 
su još bili neznabošci. Prije šest stotina godina 
bila je Litva samostalna država, kojom su vla- 
dali veliki knezovi. U zemlji se narod dijelio na 
veliku gospodu, malu gospodu i na puk. Velika 
su gospoda zapovijedala manjoj gospodi (vite- 
zovima), a vitezovi su držali puk u ljutu ropstvu. 
Onda su Litavci pokorili neke zapadne ruske kra- 
jeve, pa su naročito Bjelorusi, koji su bili pravo- 
slavne vjere, dospjeli pod litavsku vlast. Ondje 
su litavski plemići primali pravoslavnu vjeru i 
pretvarali su se u Bjeloruse. 

No godine 1386. (prije 547 godina) udala se 
Jadviga, kraljica poljska, za litavskoga velikoga 
kneza Jagjela, koji je bio poganin, a sad se po- 
krstio i postao je pobožan vladar. Tako' je Polj- 
skom i Litvom zajedno vladao kraljevski rod 
Jagjelovaca. Jagjelo je na krstu dobio ime Vla- 
dislav. Onda su se i poganski Litavci pokrstili i 
primili su katoličku vjeru. 

Poslije je propala polj'sko-litavska država, jer 
su je razdijelile Rusija, Prusija i Austrija. Onda 
su Litavci bili pod vlasti Rusije. Nešto je Litavaca 
bilo i pod vlasti njemačke države Prusije. Ti su 
Litavci pod njemačkom vlasti primili protestant- 
sku vjeru. 

POD JARMOM FAKIRA 

ROMAN IZ INDIJSKOG ŽIVOTA - NAPISALA MARIJA 
BARRERE-AFFRE - PREVEO VOJMIL RABADAN (nastavak) 


Gospođini Matia! pristane, i tako se prijatelji 
rastadoše, da se uklone suncu, koje je već pri- 
peklo. Dan ,su proveli odmarajući se u svojim 
kabinama, a kad ih je večernja svježina izvadila 
opet na palulbu, odabrali su jedan osamljeni ku- 
tić za dogovoreni razgovor. Kako je Renć još 
uvijek bio umoran, ponudi otac Stjepko, da će 
on prvi početi s pričanjem Matialova života. 

Izvuče iz džepa omašan svezak papira, na- 
takne naočale i počne da čita . . . Pored' svog 
misionarskoga rada otac Stjepan se oduvijek 
radO' bavio lijepom knjigom, kolikogod mu je 
vrijeme dopuštalo, i, pisao vrlo lijepe misionar- 
ske izvještaje, zato su i ovi njegovi zapisi bili 
ispričani kićenkn pjesničkim stilom, a i čitao ih 
je zanosno, s čuvstvom, baš od srca k srcu, re- 
kavši, da je to, što će čitati, pravi roman, koji 
bi mogao nositi naslov: »Dug male Mahally . . .« 
Čitavo ga je društvo šuteći pažljivo slušalo, a 
pred njihovim se očima javljao drugi neki kraj, 
gdje sunce žeže kaO' i u Indiji, kraj, kamo ih je 
također vodila osveta strašnih fakira, žarka 
Afrika , . . 

II. OAZA SMRTI. 

Prve sjene sutona šire ljubičastu maglicu 
ispod krošanja palmi u oazi. Vitka stabla strše 
i ocrtavaju se kao nježna siva mrlja na poza- 
dini neba. Ali čini se, da je Sahara preko dana 
upila toliko blještavog svijetla, da ga je puna 
još sada u noći, koja dolazi: dok oaza lagano 
tone u tami, beskrajna pustinja sjaje i dalje 
čudnom bjelinom, u ikojoj kao da titraju sun- 
čane zrake. 

Pod stablima dižu se šatori nekog nomadskog 
plemena, bijele tačke u plavoj polutami. Ali 
nešto kvari tu tako pjesničku sliku: nema u njoj 

Zašto oglašuleiro? 

Zato, jer želimo upozoriti sve one, koji imadu 
financijalnih briga, na organizaciju naših domaćih 
trgovaca detaljista pod firmom: Prodajna 
Zadruga Detaljnih Trgovaca, Za- 
greb, Ilica 34, koja daje činovnicima, penzione- 
rima, privatnicima itd. Uredite za kupo- 
vanje robe uz mjesečnu otplatu i najso- 
lidnije uvjete. — Od početka našeg poslovanja 
podijelili smo preko 20.000 kredita, što je sigurno 
najbolji dokaz, da smo stekli simpatije trošećeg 
općinstva. Ako se hoćete i Vi upoznati sa našim 
radom, posjetite nas, mi ćemo Vam rado i naj- 
diskretnije pomoći. Ako nemate vremena zahtije- 
vajte pismeno opširan prospekt, ili nas 
nazovite na tel. br. 5699 pa ćemo Vam isti 
odmah dostaviti. — Zabilježite si naš naslov i 
telefonski broj, možda ćete danas sutra trebati. 


života, nema ni glaska . . . Mitvački muk lebdi 
nad oazom i nad logorom, koji je u njoj našao 
zaklon! Ni jedna kobila, ni jedan dromedar (je- 
dnogtlba deva) nije privezan pokraj vrela ... Ni 
žensika pjesma ni udaranje bubnja ne odjekuje 
iz šatora!... U svijetlom okviru te istočnjačke 
noći taj grobni muk i ukočeni mir, u kojemu se 
ništa ne kreće, sjećaju na uklete gradove arap- 
skih pripovjedača, bijele i krasne gradove, ko- 
jima su mramorne palače puste, jer ih je Ala- 
liova srdžba kaznila, i njihovi su stanovnici za- 
glavili . . . 

Jedan čovjek, jedan konjanik zaustavio se 
kod prvih palmi i promatra začuđenim pogle- 
dom, nijem i nepomičan, šutljivu oazu ... On 
je zalutao u pustinji i dugo je vrludao gladan i 
žedan po pješčanome moru. Ali malo prije, baš 
kad se sunce nagnulo horizontu, Arapin je osje- 
tio, kako je njegov iscrpljeni konj najednom 
oživio pod njim. Naćulivši uši i ržući veselo Džid 
je poletio k istoku, a jahač se prepustio van- 
rednom instinktu svog konja, da ga divljim 
trkom nosi k nepoznatu cilju. 

Čas kasnije veseli krik oteo mu se s usana: 
tamo dolje, na nebu, po kojem su prve zvijezde 
palile svoje luči, drveće neke oaze ocrtavalo se 
čudno izrezuckanim silhuetama. 

Ali sada ga je nekakav strah obuzeo pred tim 
smrtnim mukom. Bijelac Džid striže ušima i 
drhće, kao da se neka opasnost primiče. 

No poglavica plemena Anguda hrabar je i nije 
nikada uzmaknuo ni pred kojim neprijateljem. 
Nosi brazgotine od preko dvadeset rana, ali ni- 
jedna nije na plećima, jer on nije nikada bje- 
žao iz borbe i svi su ga udarci pogodili sprijeda. 
Ako sada Draid oklijeva pred grobnim mrakom 
oaze, to je samo zato, jer osjeća, da se nalazi 
pred opasnošću, koja je možda gora i od smrti. 

Najednom se zrakom prolomi dirljiv, ispreki- 
dan, grčevit krik samrtne borbe, od kojega se 
krv u žilama ledi. Odmah neke gipke spodobe 
izlete iz šatora: čopor šakala, kojima je taj glas 
omeo zacijelo njihovu groznu gozbu, udari pre- 
plašenoi u 'bijeg, a njihovo promuklo i turobno 
zavijanje razlijegalo se u tami, koja je sve gušća. 
A strašan krik odjekne opet u noći pun molbe i 
drhćući od očaja . . . 

Tada Draid sjaše i ostavi konja pokraj potoka, 
koji je žuborio među cedrovim đrvećem. Zatim 
izvuče iza pojasa oštar handžar i zađe bez straha 
u oazu. Hrabar je, snažan, pouzdano mu oružje 
u ruci. Ne osjeća više ni glad ni žeđu ni umor. 
Leti u pomoć biću koje zove, i ne boji se ničesa, 
jer je jedan stih iz Korana urezan na oštrici nje- 
gova bodeža. 

Evo ga pred prvim čadorom. Na ulazu leži 
ljudsko tijelo šireći odvratan zadah. Jedna mje- 
sečeva zraka prikrade se kroz palmino lišće i 
osvijetli pomodrjelo lice lešine. Poglavica Anguda 
pristupi .bliže i prigne se,... ali se odmah uspravi 
kriknuvši sa zgražanjem: 

»Kuga! ... To je kuga! . . . Sad razumijem! . . .« 

Da, bijeli šatori sad su grobovi. Grozna pošast 
prošla je tuda, od nomadskog plemena ostale su 
samo. lešine . . . 

Tako je mislio Draid, ali se uto oglasi i po 
treći put očajni zov, ikoji se ranije čuo, dokazu- 
jući protivno. Draidovo srce poskoči u grudima: 
netko još živi u tome gradu mrtvih! 

Voden tjeskobnim vapajem, koji se javljao 
s vremena na vrijeme, Arapin pokrije donji dio 
lica okrajkom Iburnusa (plašta), da što manje 
udiše taj okuženi zrak, i prođe kroz logor. Tu 
i tamo vidjela su se ukočena tjelesa, koja su hi- 
jene i šakali već napola oglodali. 

Konačno Draid stigne do jednog čađora, oko 
kojega su u prilično velikim hrpama ležale lešine 
oružanih ljudi. A ljudsko ibiće, čije je dozivanje 
privuklo ovamo. Draida, zastenje dugo, kao da 
je osjetilo, da se pomoć bliži i tako bolno, da su 
Arapina srsi prošli. 

Baklja zataknuta u jedan kut širila je slabo 
svijetlo i zagušljiv dim po toj prostoriji, koja je 
zacijelo služila kao tamnica. 

U njoj su ležale lešine triju ljudi, modre, 
napola u raspadanju, a noge i ruke bile su im 
još uvijek sputane okovima. U dnu šatora stra- 
šna se borba vodila između jednog velikog polu- 
divljeg psa i jedne žene, kojoj je ljuta zvijer 
već okrvavila rame. Nesretna žena klečala je na 
utabanoj zemlji, kosa joj se rasula, a oči rasko- 
lačile od strave. Desna joj ruka pritiskala je na 
grudi malo dijete, 'koje je jecalo hvatajući se 
grčevito majčina vrata. Lijevom pak rukom 
vitlala je čvorastom batinom nastojeći da obrani 
čedo od strašnih ralja pseta. Ta borba nije mogla 
dugo potrajati, ihroptavo disanje uiboge žene 
odavalo je, da je njezina snaga pri kraju, a 
uostalom njezine pomodrjele usne bile su očiti 
dokaz, da je ona žrtvom kuge. No usprkos sve- 
mu majčinska ljubav davala joj je još smjelosti 
da brani svoje dijete, i snage da od vremena do 
vremena šalje u noć stravičan krik, koji je pri- 
vukao Draida. 

Pseto osjeti, prisutnost novoga neprijatelja i 
okrene se zakrvavljenih očiju i nakostrušene 
dlake s gubicom punom pjene. Zgurio se spre- 
man da skoči prateći divljim pogledom kretnje 
čovjeka. A onda se najednom njegove mišice 
opružiše, i životinja se obori na Draida gole- 
mim skokom, kojemu je vješto izračunala kri- 
vulju. Ali u isti ma'h skotrljala se pred njegove 
noge, krvava, rasporene utrobe, u samrtnom 
hropcu. Šape joj još lomataju po zraku, grče- 
vito je zagrizla u zemlju, koja upija rumenu 
krv . . . 

Slika desno : 

CRKVENI KATOLIČKI PJEVAČKI ZBOR 
U VALJEVU U SRBIJI 


Žena je privinula na grudi dijete, koje više ne 
plače, i spustila, se na zemlju tresući se kao šiba 
na vodi. Smrt smrzava malo pomalo njezine uko- 
čene udove, smrt, koju nesretnica nakon dugo- 
trajnog ropstva pozdravlja kao oslobođenje... 
Davno je to bilo, kad je Luled, berberski raz- 
bojnik, kupio nju i dijete od indijskih gusara, 
koji su usred pučine napali i zarobili lađu, na 
kojoj se ona s djetetom vozila iz Indije u Evro- 
pu .. . Kakve sve muke nije odonda poslije 
pretrpjela?... Odvukli su je kao ropkinju ne- 
kog divljega plemena daleko u unutrašnjost 
Afrike, gdje joj je jedinom utjehom bilo sje- 
ćanje na sretnu prošlost, te smiješak i ljubav 
njezina djeteta. 

Njezino dijete! . . . Njezina kći! . . . Što će sad 
biti od nje? . . . 

U taj čas nadvije se lijepo crnomanjasto Drai- 
dovo lice, pravilnih i ponosnih crta, nad ženu, 
koja je izdisala. 

»Je te recommande ma fille!« (»Preporučujem 
ti svoju kćerku!«) izusti ona brzo ulažući svu 
posljednju snagu u kretnju, kojom je pružila 
poglavici Auguda drhćuće dijete. 

On ostade miran gledajući je pozorno, bez 
riječi. 

»Mon Dieu!« zajeca ona, »On me ne razu- 
mije! . . . Nek se vrši Tvoja volja, a ne moja . . . 
Ali, Gospode, ako je moguće, pruži svoje milo- 
srđe do tog nevinog stvora i spasi ga!« 

Tada. Arapin progovori muklim glasom u rđa- 
voj francuštini, i uboga majka protrne od 
veselja. 


»Ti . . . Evropejka? . . . Kršćanka? . . .« 

»Da,« izmuca zarobljenica boreći se sa smrću, 
»kršćanka iz Francuske, iz Francuske, razumiješ 
li? . . . Spasi, . . . zaklinjem te, . . . spasi moju 
kćerku . . . Nek te moj Bog blagoslovi radi . . . 
tog djela milosrđa!« 

Teško dišući žena klone opet .na zemlju, a 
malo krvi procuri joj na usta. Poglavica prihvati 
dijete, ta ona nije više imala snage da ga pridrži 
na svojim grudima . . . Neko ganuće prelije se 
licem sina .pustinje: ta mala tuđinka, koja se tako 
smireno prepušta rukama Arapina, tako je sitna, 
krhka, zlatokosa i bijela . . . Draid klekne: 

»Francuskinjo!« reče svečano ispruživši ruku, 
»Francuskinjo, tvoja kći bit će moja kći. Svi će 
je ljubiti pod mojim šatorom, a ja ću joj pričati 
o tebi i o tvome Bogu!« 

Međutim se smrt približava brzim korakom. 
Mlada žena uzdahne: 





Slika lijevo: 

PAKETI SREBRA ZA AMERIKU 
Ovih 9000 paketa srebra šalje Engleska Sjedi- 
njenim Američkim Državama na račun ratnog 
duga. Njihova vrijednost iznosi pet milijuna do- 
lara. Pod paskom dobro oružane policije bit će 
prevezeni iz Indije u San Francisko 


siroče i skoči na vilo vita konja, koji 
smjesta odjuri, i oni iščeznuše u 
daljini, kao živi vihor, hitar kao 
munja, nečujan kao lav u lovu... 
To je ptica, koja leti, gazela, koja 
bježi, vjetar, koji klizi pustinjom. 

...Na beskrajnoj ravnici, koja 
se kupa u mjesečevu srebru, onii iz- 
gledaju kao fantastična vizija Ken- 
taura, koji na svojim grudima nosi 
malog anđelka, koji je pao s neba! 


»Ah! . . . Hvala ti . . .« Pa podigne zadnjim na- 
porom ruku i položi je na čelo pospanog čeda . . . 

O posljednje milovanje majke na samrti, kako 
u isti mah iblažiš i razdireš srce! ... Ti si sve- 
čano kao blagoslov, tužno kao »zbogom« na ra- 
stanku, puno ljubavi kao cjelov, puno boli kao 
žrtva — sve si to ti, posljednje milovanje maj- 
čino, i ti obuhvaćaš čitavu golemu gorčinu slo- 
mljena srca i ujedno čitavu radost besmrtne 
duše, koja se nada! . . . 

. . . Baklja se ugasila prosuvši pregršt iskara . .. 

... U isti mah ugasnuo je i život u tome lede- 
nom tijelu, u tome milovanju majčinske ruke . . . 

Blijedo svijetlo mjesečevo uvuklo se pod ša- 
tor i zalilo srebrom ukočeno tijelo. Poglavica 
Anguda prekrsti pobožno beskrvne ruke na prsi- 
ma pokojnice. Ali uto na njezinu prstu bljesne 
u mjesečevu traku zlatan prsten. Draid skine 
oprezno taj prsten, da dijete bude kasnije imalo 
posljednju uspomenu svoje majke, zatim pokrije 
lešinu starim smeđim plaštem, koji je ležao ne- 
gdje u kutu, pa iziđe s djetetom na grudima iz 
tog šatora, kroz koji je prošla smrt. Punim plu- 
ćima udahne svježi noćni zrak. Kroz guste sku- 
pine naranača i palmi povrati se k obali potoka, 
gdje ga Džid dočeka hrzanjem prepoznavši 
gospodara. 

Konj se napojio hladne vode, odgrizao je ne- 
koliko mladih pupova i dovoljno se odmorio, pa 
kopka nogama nestrpljiv da krene dalje. Sad se 
i Draid napije dugim gutljajima, a onda opere 
lice i ruke poprskane krvlju. Kroz to vrijeme po- 
ložio je dijete na travu, i ono spava i dalje smi- 
ješeći se nekome snu. 

Sin pustinje zagleda se u nebo i u zvijezde: 
malo pomalo snašao se i orijentirao. Uzme dakle 


Eto nam škole pred vratima! Sa škol- 
skom godinom osvanut će i naša „Mala 
Mladost", koju treba da čita svaki dobar 
đak! Pretplata 10 din na cijelu godinu 


III. U LOGORU ANGUDA. 

Doklegod seže pogled, nižu se hrpe palmi, ce- 
drovih i narančinih stabala izmjenjujući se sa 
skupinama kao snijeg bijelih šatora. Tu i tamo 
vidiš vrela, kod kojih žene ovijene dugim kopre- 
nama pune svoje amfore; šumne male slapove 
među pećinama obraslim divnom vegetacijom; 
velike sagove visoke trave, po kojima poskakuju 
konji; guštare aloja, kaktusa i povijuša, iz kojib 
se izvijaju stabla banana s golemim lišćem. A sve 
to oživljuju razni zvukovi logora: hrzanje konja, 
tanki glasovi žena, jednolično pjevanje djevo- 
jaka, što tucaju »kuskus« (ječmenu kašu), kre- 
štav smijeh čopora polugole djece, koja se ku- 
paju i prskaju u prirodnom bazenu, gdje je bi- 
stra voda oivičena bujnim perunikama . . . 

Neka mlada žena ogrnuta raskošnim svilenim 
plaštem živih boja izlazi laganim korakom iz 
logora, koji. bruji kao golema košnica. Zastaje 
časak na obali potoka i promatra djecu, sluša 
njihov bistri smijeh, koji pršti kao vatromet 
veselja. 

»Haik« od prozirna muslina slabo krije zaga- 
sito bijelo lice ponosnih crta, kojemu se može 
prigovoriti samo to, što je previše pravilno. To 
lice mlade žene ozbiljno je, gotovo strogo. Ali 
u ovom času smiješak ga razblažuje, a oči bli- 
staju vlažnim sjajem pod resama svilenih trepa- 
vica. Lijepa Arapkinja ne promatra više igru 
djece: njezin se pogled upiljio u daljinu, u neku 
sitnu crnu točku, koja raste i približuje se naglo. 
Kći Anguda nije se prevarila: tamo dolje primiče 
se konjanik, i njegov konj diže guste oblake pu- 
stinjskog pijeska! To je Draid, nestrpljivo, oče- 
kivani njezin brat i ljubljeni poglavica ple- 
mena! . . . Mlada žena pljesne rukama i klikne vi- 
sokim zvonkim glasom, koji jeka oaze ponovi i 
učini neobično jakim. 

(Nastavit će se.) 


i 

i. 

I ’j potrazi za lijepim pogledom 

I h h u 8 t v O jednog n e p l a n i n a r a 


Ako jednom u Dalmaciji — kao pravi konti- 
nentalan — nabiješ noge morskim ježevima, 
opržiš leđa suncem, pokvariš želudac ribama na 
ulju i izgubiš san žbog ujeda komaraca, onda 
ćeš drugiput provesti svoj odmor u planinama. 
Tako se desilo, da sam se i ja našao na Crnom 
Vrhu, dva sata hoda iznad Jesenica, na prekra- 
snim obroncima Karavanskih Alpi. Tu je sve 
drukčije nego u našim dolinama: drugi kraj, 
drugi ljudi i drugi način života — sve je ovdje 
jednostavno, zdravo i prirodno. Tu nijesmo na- 
šli nijedne lastavice, nijednog vrapca, nijedne 
vrbe. Posve drugi pogledi pružali su se našim 
očima: alpske livade sa mekom travom i različi- 
tim ljekovitim biljkama, obronci pošumljeni 
jelama, borom, smrekom, bukvom i arišem. Po 
zavijucima iznenađuje nas po koje hladno, bi- 
stro vrelo, a iza starih panjeva smiju nam se go- 
tovo buketi jagoda i zdravih borovnica. Malo 
poviše pružaju se pred očima gola brda sa peći- 
nama ,i različitim provalijama. Tu je kraljevstvo 
orlova i divokoza. Svom okolicom vlada dosto- 
janstveni mir, svježina, zdravlje. 

Pred nama se izdižu gorostasi Karava.nki i 
Julijskih Alpi: ćelavi Stol, zatim Golica, Krlati- 
ca, ponosni Triglav, okićen snijegom, pa bled- 
ska brda i strma Mužaklja. Po većim vrhuncima 
nalaze se planinarske kuće, gdje se nalaze žigovi, 
koje posjetioci udaraju na razglednice, da se 
mogu kasnije podičiti svojim planinarskim pot- 
hvatima. Na klisurama cvjeta zamamni rododen- 
dron. Vrhovi se ljube s oblacima. Pa koga ne bi 
mamila želja u taj planinski raj! 

U tom, eto, kraju probudio se i u meni pla- 
ninski duh. Ja sam, doduše, došao u gore u bije- 
lim hlačama, sa lakim sandalama, bez štapa i 
ruksaka, ali u susretljivoj okolini brzo se našla 
planinarska oprema, pa se jednoga jutra zapu- 
tim sa ženom u društvu veoma ugodne obitelji 
jednoga slovenskog profesora iz Kranja na Go- 
licu, 1856 met. visoko. U naprtnjaču nisam zabo- 
ravio staviti spavaće košulje, papuče, toaletni 
pribor, čitavu smočnicu hrane i napitka, ručnu 
apoteku i sve druge stvari, što ih nosi sa sobom 
onaj, koji ise prviput našao u ulozi planinara. 

Četiri je sata izjutra. Zbogom, lijepi sanče, ja 
odlazim u planine! I pun nada, natovaren ko ma- 
gare, krenem s ostalim društvom na put. Jutar- 
nji prizor bio je nezaboravan: alpsko rumenilo 
nahukalo je bijele visine Triglava, svuda je bio 
mir, svježina kao da sve kliče: sursum corda! 
Stupamo naprijed, zaustavljamo se kod lijepa 
vidika, kod krasnog cvijetka, kod mirisne ja- 
gode. Nezgodno je, da je uberem, jer mi naprt- 
njača poremećuje ravnotežu, ali ipak sagibam se. 
Uspon postaje sve strmiji. Mi jujuškamo, da se 
glas odbija od susjednih stijena i odjekuje po 
nekoliko puta. Kako je to divno verati se po pla- 
ninama! Pod remene naprtnjače podmećem rup- 


čiće, jer su se oni odviše upiljili u ramena, a 
uspon je sve strmiji. Naša se karavana razasula 
po stazama, a ja sam zadnji. Hoću da se uži j em 
ljepote vidika, usput berem krasno cvijeće, ko- 
jega imadem već čitav buket i brišem znoj. Li- 
jepo* je planinarstvo samo treba ustrajnosti. Sun- 
ce sve više pripiče, mi se sve više uzdižemo* i osta- 
vljamo iza sebe zašumljene krajeve. Putovi su 
zarašteni travama, što su ispremiješane kame- 
njem. Treba dobro paziti, kuda se stane, da se 
kamen ne odroni. Iz ruksaka popio sam već sav 
čaj, za jelo nemam teka. 

U daljini vidimo već planinarsku kućicu. »Još 
je samo pola sata do nje«, kazaše mi. Taj »samo« 
malo me lecnuo*, jer moja naprtnjača upravo me 
sadistički mučila, sunce je žešće pripicalo, uspon 
je bivao sve strmiji, put sve kršovitiji. Ali išao 
sam naprijed, da uživam odozgo vidike . . . Osje- 
ćao sam, da je moja naprtnjača silno velika, a ja 
upravo neznatan. Dosta sam zaostao i čuo sam. 
kako gore, u kućici, naše društvo veselo pjeva. 
Uprem sve sile da prođem još nekoliko užasnih 
strmih provalija. Vrtoglavica me hvata, sav se 
pretvaram u nožne mišiće, samo da stanem što 
stalnije i da se ne oskliznem. Gledam samo pred 
sebe, jer kad bih svrnuo okom na one krasote 
u provaliji od kojih 800 metara, nikada ne bih 
više ubrao* nijedan rododendron. Sve su krasote 
za me mrtve, naprtnjača postaje čitavim brdom, 
ja se osjećam sitnim kao slamka, ali doplazim 
do kuće. 

»Kako je«, pita me veselo društvo, a u prizvuku 
osjećam neko saučešće. 

Ja im odvratim samo riječi, koje je stvorio 
dobri narod toga kraja: 

»Gora ni nora (luda), 

onaj je nor, 
ki gre gor!« 

Za te riječi bio sam toga časa narodu veoma 
zahvalan. I. H. 


Slika desno: 
PRAKTIČNA 
MODERNA 
SPORTSKA 
HALJINA 



Iz uspomena 

Stignuvši kući sva usopljena od žurnoga hoda 
uđoh najprije u svoju sobu, da se preodjenem. 
Znala sam, da ću biti prekorena radi zakašnjenja', 
koje se kod nas nije trp jelo, ali to nije smetalo 
mojem dobrom raspoloženju. I pohrlih veselo da 
se javim roditeljima. Ipak se pred vratima bla- 
govaonice načas zaustavih. Srce mi je udaralo 
nešto uznemireno, makar si i nisam bila svijesna, 
da sam što pogriješila. Otvorih tiho vrata, da me 
odmah ne primijete, i uvukoh se na prstima u 
sobu. Lagano, oprezno, ipak kao krivac. 

U sobi nije gorjelo svijetlo i samo vatra u peći 
osvjetlivaše prostoriju. Obasjani tim nemirnim 
svijetlom sjedili su kraj stola prostrta za večeru 
otac i majka. Obadvoje zamišljeni i nekako 
sjetni. Htjela sam pristupiti bliže da ih pozdra- 
vim i zagrlim u nekoj velikoj nepomućenoj sreći 
bezbrižne mladosti, što je Micala u mojim gru- 
dima i tražila oduška. Bila bih mogla skočiti i 
zapjevati najsretniju pjesmu, što je imade, jer mi 
sve izgledaše tako lijepo i milo — cijeli svijet. 

Ali se ne maknuh s mjesta. Zašto šute roditelji 
i ne miču se? Zar ih je zadesio kakav jad? 

Odlučih da prekinem tu šutnju i da trgnem 
ljude obamrle u ovoj osamljenosti. Da unesem 
među njih glas života. Da ih probudim. 

Ali u taj čas otac podigne glavu i njegov mukli 
glas zamnije u tišini. 

»Mislim, da bismo već mogli večerati, majko. 
Kasno je.« 

A majčin glas sa prizvukom plahe molbe od- 
govori tiho: 

»Pričekajmo još malo. Još koji časak. Sigurno 
će se skoro vratiti.« 

»Ne ću da dulje čekam,« začuh opet očev raz- 
draženi glas. »Ne razumijem uistinu, kako je ne 
možeš priučiti, da ne odlazi uvijek od kuće. Dru- 
štvo, drugarice, sastanci... Uvijek jurnjava za 
nečim. Uvijek nemir . . .« 

Jači plamen vatre obasjao je njegovo mračno 
lice. Majka položi ruku na njegovo rame i milo 
se nasmiješi. 

»Ne ljuti se, dragi! Ta i mi smo nekad bili takvi, 
treba da ;se sjetiš. Nismo provodili život kao sada, 
smireno, bez zahtjeva, zadovoljni s ovim, što 
jest. Bilo je i za nas doba nezaboravno i krasno, 
kad je u nama vrila snaga, rađale se skupine 
osjećaja, koje je vrijeme tek pročistilo, težnje i 
predodžbe, na koje je budućnost imala da od- 
govori. I kasnije, makar što došlo, čovjek s- 
rado sjeća onih dana i blagosilje ih.« 

Kako je govorila sigurno i toplo! Koliko razu- 
mijevanja, ljubavi i srca titralo je u jednostavnim 
onim riječima, koje zaroniše u minulo doba, za- 
grabiše u obilje nježnih, dragocjenih fragmenata, 
koji sačinjavahu zbirku jedne ženske mladosti, 
donesoše na površinu u jednom uzdahu, u je- 
dnom šaptaju i smiješku sunčani pozdrav, nje- 
gov žar i slast milovanja njegova. 


Napisala Zdenka Jušić-Seunik 

Ja se maknuh. Jedan stolac sruši se štropotam. 

»Tko je ovdje?« trgne se otac. »Jesi li čula, 
neko je ovdje.« 

Ja se izvukoh iz kuta i pristupiti bliže. 

»Već sam dulje vremena ovdje,« priznadoh 
iskreno, »ali nisam htjela da se javim . . . Volim 
se stisnuti u polumraku i uz pucketanje drva u 
peći, dok vani žviždi vjetar, slušati lijepe priče. 
Sretna sam, kad čujem, kako udara jedno srce 
jednako kao i moje, pa razumijem, što mi veli i 
što ne će ili ne može da mi reče. Volim, kad ugle- 
dam u zrcalu jedan lik, koji me ne kara, ne ljuti 
se na mene, prašta mi, kad štogod i skrivim, i 
ne čudi se, ne ispituje mnogo, jer u meni pre- 
poznaje sebe, kao' što i ja vidim, da je to moja 
slika, moj pokret i pogled, moja radost i žalost.« 

Otac se međutim digao i zapalio lampu. Je li 
me uopće tko' slušao, kako snatrim? 

»Pričaj!« nastavih ja usrdno majci. »Neka se 
čuje, što ćeš ti reći. Pričaj o sebi malo, spomenut 
ćeš i mene. Sve kažt, kako 1 je ono nekada bilo, 
mi te ne ćemo prekidati... Jedna čežnja bez 
uzroka, koja hoće ispunjenje, zar ne? Misao, što 
leprša poput zastave, želja, što juri bez granica 
ogromnim prostorima, koji nemaju kraja. Luta- 
nje i traženje sebe, nemirno, grozničavo...« 

»Dosta je!« upade otac u moje monoliziranje. 
»Što je to, do bijesa, i kamo' to vodi? Kakve su to 
besmislice i brbljarije, što ti govoriš?« 

Ušutjela sam ne usuđujući se da protuslovim. 
Ali majka je prišla ocu, i oni se pogledaše. Tiho 
je ona prozborila, a otac je potvrdio. Nisam čula, 

0 čemu se radi, no 1 ipak sam osjećala, da sve ra- 
zumijem. 

»Evo naša mladost!« bila je kazala majka, di- 
rektno ili u drugim riječima. »Čuješ li pulsiranje 
naše krvi, što gori stotinama plamenova, razu- 
miješ li propinjanje mladenačkih ideala za kri- 
stalizacijom i održanjem svojim? Vidiš li po- 
gled, što istražuje i bludi svjetovima mašte ne 
upravivši se još na zemlju, po kojoj se hodi, na 
zbilju, u kojoj se živi — opažaš li pitanje, koje 
hrli s njom na svakom koraku, drhtavo, nemirno 
— veliko i odsudno za nju, kao što je nekad bilo 
za nas. Nama je to prošlo — mnoge su iluzije 
propale, umjesto smijeha kapnula je često suza, 
ali uspomena živi i evo je tu pred nama: naši 
snovi i naša sreća u njoj su utjelovljeni i sve se 
to obnavlja, živi dalje i ne propada.« 

Zar je majka to govorila ocu? Ne — ona je 
izustila samo nekoliko' riječi, moguće i posve 
običnih, ali šutnja je pričala umjesto nje, i ja sam 
u njoj to čula, pa nesarno to nego još i više. 

»Razumijmo je i pomozimo joj, koliko mo- 
žemo!« čula sam spominjati i okrenula sam se, 
odakle je dopirao dobri glas. I začudo, zlovolje 
je nestalo s očeva lica, oni me promatrahu vedro 

1 toplo ... i sa štovanjem prinesoh njihove ruke 
na svoje usne. 

s VJE. TS Kl Đ O GADA JI 

„DJELO NARODNE OBNOVE “ U AMERICI 


Početkom mjeseca ožujka ove godi- 
ne postao je gospodar »Bijele kuće« 
u Washingtonu Franklin Delano Roo- 
sevelt, kandidat demokratske stranke. 
Sjedinjene Države dobile su u njemu 
novoga predsjednika , koji na to mje- 
sto dolazi poslije sjajne izborne po- 
bjede nad dotadanjim predsjednikom 
Herbertom Hooverom. 

Vladavina republikanskog predsjed- 
nika Herberta Hoovera počinje god. 
1928. Tada riječ »kriza« još nije bila 
tako popularna. Predsjednik Hoover 
navijestio je čitavom svijetu, da će 
pod njegovom vladavinom u Sjedinje- 
nim Državama nastupiti dani »vječnog 
prosperiteta«. Međutim se te nade 
nisu ostvarile. Kroz četiri godine broj 
nezaposlenih dostigao je strašnu mno- 
žinu od preko 20 milijuna ljudi. Na 
burzama su zaredale panike. Pad vri- 
jednosti bio je upravo strašan. Propa- 
dale su milijarde u jedan dan. I onaj 
posljednji Amerikanac uvidio je, da 
su riječi »vječni prosperitet« bile samo 
fraza. Zato se svi odvraćaju od inži- 
njera i privrednika Hoovera i obraćaju 
se Rooseveltu 9 koji je obećao kontrolu 
kapitalista i pomoć radnom narodu. 

Franklin Roosevelt je sretna narav. 
To je čovjek, koji se i u najtežim pri- 
likama smije i time podiže povjerenje 
u čitavoj Americi. On s puno pouz- 
danja gleda u budućnost i kad je pre- 
uzeo vlast, započeo je s čitavim ni- 
zom novih zakona. On ukida zabranu 
točenja piva, uvodi kontrolu banaka, 
snizuje vrijednost dolara i time odmah 
podiže cijene, što je značilo spas za 
farmere, zasniva velike javne radove 
za pomoć neuposlenima ... To su sve 
bile mjere, koje za Sjedinjene Države 
znače nešto slično revoluciji. Koliko 
li je samo tinte i riječi potrošeno na 
obranu prohibicije (zabrane alkoholnih 
pića)? Roosevelt ukida prohibiciju je- 
dnim potezom pera. Do tada ameri- 
čka vlada , koja je vjerovala, da će se 
prosperitet sam po sebi opet pojaviti , 
nije uopće niti vodila statistiku o ne- 
zaposlenosti. A sada Roosevelt naje- 
damput govori o nezaposlenosti i na- 
stoji pomoći nezaposlenima! Prije to- 
ga nitko se nije usudio dirnuti u sve- 
moćne miljardere, koji su bili stvarni 
gospodari Amerike, a Roosevelt naje- 
damput izvodi pred sud najbogatijeg 
bankara i gospodara svih osiguravaju- 
ćih društava svijeta John Pierpont 
Morgana radi utaje poreza! 

Ali Roosevelt je i sam uvidio, da sve 
to nije dovoljno. Tim mjerama može 
se doduše učiniti mnogo dobra, ali 
treba temeljitih izmjena, da se po- 
vrati život u obamrlo američko go- 
spodarstvo. Zato Roosevelt traži od 
kongresa i senata izvanredne puno- 
moći za godinu dana. Oba doma pri- 
staju na te punomoći, po kojima je 
Roosevelt postao pravi diktator USA. 

Slika desno: 

PREDSJEDNIK AMERIČKIH 
DRŽAVA ROOSEVELT (X) 
MEĐU RADNICIMA 


Pritajena daha očekivali su Ameri- 
kanci, što će sada učiniti Roosevelt. I 
jednoga dana on se javio dugim pro- 
glasom na američki narod. U tome 
proglasu pozivlje on sav narod, da 
vjeruje u svoju snagu i da svim si- 
lama podupre predsjednika. On do- 
duše ima vlast, ali državna vlast je 
nemoćna bez potpore građana. Zato 
očekuje, da će građanstvo to shva- 
titi i da će ga poduprijeti u velikom 
djelu narodne obnove. Zatim najav- 
ljuje, da osniva »National Ricovery 
Act << (»Djelo narodne obnove«) za po- 
moć industriji i poljoprivrednicima 
(farmerima). Po njegovu mišljenju sve 
zlo dolazi od preniskih cijena. Farmeri 
prodaju u bescjenje svoje proizvode, 
a radnici primaju male nadnice i zato 
nemaju novaca da kupuju. Radi tog 
općeg siromaštva strada trgovina, 
strada industrija. Zato treba povisiti 
cijene. To će se postići na taj način , 
ako se radnicima dade viša plaća ) 
ako se podignu cijene seljačkih pro- 
izvoda time, što će biti oborena cijena 
dolara i što će biti uvedene »najmanje 
cijene «. Osim toga će se sniziti radno 
vrijeme, kako bi bilo uposleno što više 
radnika, a k tome će se poduzeti veliki 
radovi na račun države. 

»National Ricovery Act « ima dva 
odjela, jedan za poljoprivredu i drugi 
za industriju i trgovinu. Taj odio za 
industriju i trgovinu razvio je veliku 
aktivnost. Odmah je izrađen »zako- 
nik rada«, koji nije obvezatan, ali se 
zato vodi velika propaganda za nje- 
govo prihvaćanje. Taj zakonik obve- 
zuje poduzetnika, da radnicima plati 
najmanje 40 centi (1 dolar 100 centi) 
na sat, a radni tjedan ne smije biti 
dulji od 35 do 40 sati. Onaj, tko do- 
brovoljno prihvati taj zakonik, dobiva 
znak »plavog orla«. U novinama i ra- 
diju vrši se velika propaganda, da se 
kupuje samo kod poduzeća sa »plavim 
orlom«. Osim toga vode se pregovori 
sa svakom vrstom industrije i to 


s radnicima i s poslodavcima. Između 
radnika i poslodavaca sklapaju se 
ugovori , t. zv. »karte rada« koje pred- 
laže vlada, a u kojima se određuje vi- 
sina nadnice i trajanje radnog vre- 
mena. Radnici i poslodavac obvezuju 
s e > da će uzajamnim sporazumom ri- 
ješiti sve sporove, koji nastanu iz po- 
sla. Štrajk je isključen. Na taj način 
te »karte radu« postaju ustanove sli- 
čne onim korporacijama, koje traži 
papa Pijo XI. u svojoj glasovito j enci- 
klici » Quadragesimo anno «. Mnogi mi- 
sle, da će Roosevelt kasnije ove kor- 
poracije i uzakoniti. 

P/otiv Roosevelta digao se sav kapi- 
talistički svijet, koji još vjeruje u to, 
da gospodarski odnosi ostaju privatna 
stvar radnika i poslodavaca i da se 
nitko nema prava uplitati u te od- 
nose. Bilo je mnogo zlogukih pro- 
roka, koji su Rooseveltu proricali ne- 
uspjeh, ali dosada njegova akcija sjaj- 
no napreduje. Svatko mora tom veli- 
kom prijatelju ispaćenog radnog na- 
roda željeti uspjeh. O. N. 

Gandhijevo gladovanje 

Najveća engleska kolonija jest Brit- 
ska Indija , koja ima preko 5 milijuna 
četvornih kilometara površine i preko 
350 milijuna stanovnika, od kojih je 
oko 77 milijuna muslimanske vjero- 
ispovijesti, a ostali su skoro svi, osim 
nekoliko milijuna kršćana, brahman- 
ske vjeroispovijesti, glasovite radi svo- 
jih kasta. Te kaste priječe, da se stvo- 
ri jedinstven narod. No uza sve to ipak 
je nacionalni pokret u Indiji dosta 
jak. Na čelu toga nacionalnog pokreta 
nalazi se Mahatma Gandhi, koji je ši- 
roj publici više poznat radi svog ispo- 
sničkog izgleda (težak je tek nešto 
preko 40 kilograma) i svoje koze, sa 
kojom je lanjske godine doputovao u 
London, nego radi svoga rada. U tome 
sitnom čovuljku nalazi se jak duh 
i veliko srce, koje želi osloboditi svoj 
narod od vlasti tuđina. 

Gandhi je već davno započeo čitav 
niz demonstracija protiv Engleza. Još 
se sjećamo , kako je on pred dvije go- 
dine » pravio sol « i zato bio zatvoren, 
jer je sol u Indiji kao i kod nas dr- 


žavni monopol. Iza toga je počeo pro- 
pagandom protiv engleske robe. Ka- 
snije je počeo svoj glasoviti post za 
prava onih najbjednijih Indijaca, koji 
su izvan svih kasta i zovu ih parije ili 
»nedodirljivi«, jer ih se nijedan pri- 
padnik kasta ne smije dodirnuti, da se 
ne onečisti. Tako je eto okrutna ta 
brahmanska vjera prema onima naj- 
slabijima. 

Gandhi je nedavno započeo novu 
akciju »individualne neposlušnosti« 
protiv engleske vlasti te je isti dan 
bio uapšen. Kad je u zatvoru protiv 
njega primijenjen strogi postupak i 
kad je vlada tražila da se odreče svo- 
ga pothvata, on je započeo post glađu 
i 23. kolovoza nakon osam dana posta 
pušten je na slobodu. 

Nešto je čudan ovaj način Gandhi- 
jeve borbe postom. Doduše, to često 
prakticiraju politički kažnjenici: do- 
bro je poznat na primjer slučaj Irca 
Casementa, koji je gladovao preko 
70 dana u znak protesta protiv Engle- 
za. Ali Gandhijev post ima i vjersko 
značenje. To je dio brahmanskog vje- 
rovanja. U Indiji se gladovanjem slu- 
že mnogi i vrlo često, jer ako netko 
gladuje radi neke nepravde i umre od 
gladi, tada je onaj, tko je krivac te 
smrti, proklet — i nijedan ga Indijac 
ne će niti pogledati. Zato u Indiji vje- 
rovnik, ako znade, da njegov dužnik 
može vratiti dug, a ne će da ga vrati , 
ne tuži dužnika sudu nego jednostavno 
sjedne pred njegovu kuću i tu posti. 
Na taj način dobiva svoj novac, jer 
nijedan Indijac ne će dozvoliti , da ne- 
tko radi njega umre. Englezi to do- 
bro znadu. Ako Gandhi umre u za- 
tvoru, tada će to prokletstvo pasti na 
englesku vlast, a time inače dosta mir- 
na Indija može postati poprište teških 
do god a ja. 

Gandhi to znade i zato se u poslje- 
dnje dvije godine već treći put služi 
tim sredstvom (postom) — i svaki je 
put uspio. O. N. 

NA PUTOVANJE 

ne zaboravite ponijeti i najnovije knjige iz 

Knjižnice Dobrih Romana, 

koje će Vam putovanje učiniti mnogo ugodnijim ! 


JE Cl V AM 

1. Tko je u Dubrovačkoj republi- 
ci prvi otvorio prave škole? 

2. Gdje i kada su u Hrvatskoj bile 
osnovane prve visoke škole, akade- 
mije? 

3. Tko je izobrazio prve pomor- 
ske časnike Rusije Petra Velikoga? 

4. Ima li Islandija sveučilište? 

5. Tko je »češki Ahil«? 

6. Kako je upravo razdijeljena Če- 
hoslovačka republika? 

7. Što su struge? 

ODGOVORI NA PITANJA 
IZ PROŠLOGA BROJA 

1. Papa je Eugen IV. (1431. — 1447.) 
bio imenovao hvarskoga biskupa To- 
mu Tomasinija poslanikom Svete Sto- 
lice »u kraljevstva Hrvatske i Bosne 
i sve zemlje podložne dragom sinu, 
plemenitom mužu Stjepanu, velikom 
vojvodi spomenutoga bosanskog kra- 
ljevstva«, naime, u Bosni. Tomasini je 
na ovome položaju ostao sve do pada 
Bosne. Umro je u Hvaru 1466. 

2. Španjolac je Nikola Bobadilla prvi 
isusovac, koji je došao u hrvatske ze- 
mlje. On se 1560. iskrcao' u Dubrov- 
nik. Te je godine dubrovačka vlada 

DOM4Ć/ LIJEKOVI 

Za čišćenje krvi preporuča se mla- 
da kopriva kao varivo priređena. 

Protiv reumatizma preporuča se bo- 
lesno u do natrti svaki dan po neko- 
liko minuta svježom koprivom. 

Protiv grčeva 1 žlica komovače pro- 
kuha se u mlijeku 5 do 10 minuta, 
onda se pije što toplije može. Grčeva 
nestane za kratak čas. 

Crveni luk kao lijek. Osim za hra- 
nu i začin upotrebljava se crveni luk 
i kao lijek. Njegov sok je vrlo dobar 
lijek proti bradavicama- i žuljevima, a 
dobiva se na ovaj način: Glavicu cr- 
venog luka metni u dobro vinsko sir- 
ce (ocat). Poslije 3 — 4 sata izvadi je, 
prereži po sredini, oljušti i privij na 
kurje oko ili bradavicu. Opetuj to više 
puta. Žulj će uslijed toga 1 omekšati, 
a onda ga se dade lako skinuti. Vele, 
da je crveni luk izvrsno sredstvo pro- 
tiv opadanja kose. Istari nekoliko puta 
glavu sokom crvenog luka. Kosa ne 
će, ne samo opadati, nego će porasti 
nanovo. I protiv pčelinje žaoke upo- 
trebljava se s uspjehom. 

Protiv štucavici. Ako te napada štu- 
cavica, uzmi na grumen šećera ne- 
koliko kapi dobrog sirćeta, pa po- 
jedi, i proći će (ti. 

Nazeba na nogama. Za liječenje na- 
zeba na nogama vrto je dobar lijek 
hladna voda. U večer, prije nego leg- 
neš, uzmi platnenu krpu, sl-oži je če- 
tverostruko, umoči u vodu, onda ožmi 
i privij je na ozebinu, a preko te krpe 
zamotaj suknenu krpu. Ovo opetuj 
tri do četiri večeri, i nazeba će ti 
proći. Isto tako valja raditi i onda, 
kada se nazeba raspucala ili kad se 
već počela gnojiti. 


VOZNA TO? 

zamolila papu, da im ga ostavi i po- 
šalje u Dubrovnik još nekoliko Isuso- 
vaca. Bobadilla je govorio savršeno 
hrvatski. 

3. Osnutak je Pharosa po Grčima 
Paranima, u blizin' današnjeg Staroga 
grada na otoku Hvaru, prvi zabilje- 
ženi povijesni dogođaj o današnjoj 
domovini Hrvata. Naseobina je osno- 
vana 385. prije Isukrsta pod zaštitom 
s : rakuškog tiranina Dionizija. 

4. Njemačka je plemena ujedinio 
franački kralj Karlo Veliki (742. — 
814.), pa ih nazvao skupnim imenom 
»Diot«, što u staronjemačkom jeziku 
znači- »narod«. Po tome se Nijemci 
prozovu »Deutsche«, naime, što naro- 
du pripadaju. 

5. Glavica na stupu, što se razvio u 
Rimu za doba careva zove se »rimska 
glavica«. Prvi je put up-otrebljena na 
Titovu slavoluku u Rimu. 

6. Talijanac je Mlečanin Marko 
Polo (starinom Dalmatinac) (1259. — 
1323.) prvi donio- u Evropu vijesti o 
Japanu. 

7. Alasku su 18. listopada 1867. za 
7,250.000 dolara kupile od Rusa Uje- 
dinjene Države Amerike. M. T. M. 

V C J JE 


Kako se iz oka vadi trun? Kad ti se 

što utruni u oko, kapni u oko, ako 
imaš malo fina čista ulja. Ulje će ti 
za kratko vrijeme trun iz oka isprati, 
a ti ne ćeiš pri tome imati nikakvih 
boli. 

Upliv povrća na zdravlje. Mrkva 
(merlin) podražuje tek, zelena salata 
i krastavci rashlađuju, češnjak pospje- 
šuje kolanje krvi i izlučivanje plju- 
vačke. Kod slabih je ljudi crveni luk 
izvrsno sredstvo probave. Špinat i ma- 
slačak povoljno djeluju na živce- 
Šparga čisti krv. Celer koristi živcima 
i ublažuje trganje i bolove u zglobo- 
vima. Osim toga ima u tom povrću 
dosta željeza, pa je to veoma kori- 
sno za život i zdravlje čovjeka. Tko 
hoće celera uzimati kao lijek, najbo- 
lje je da svaki dan po malo uzima 
celerovog korijena i lišće, koje se je 
prije osušilo. 

Ofuriš li se vrućom vodom i opržiš* 
bol ćeš tako ublažiti, da opečeno mje- 
sto namažeš bjelančevinom od jajeta. 
To se onda zavije. Taj je lijek bolji 
od svakoga drugoga, a u svakoj je 
kući pri ruci. L. L. 

Razni domaći lijekovi. Tko ima laki 
prolij ev, neka pije čaj od metvice ili 
od orahova Ušća. — Tko se osjeća ne- 
ugodno, ili tko dobiva želučane grče- 
ve, mora piti čaj od titrice (kamilice). 
— Slaba upala vrata uspješno se li- 
ječi gngutanjem sa žalfijinim čajem. 
No laka se prehlada grkljana, dušnika 
i pluća ponajbolje liječi sljezovim ča- 
jem. Jača se prehlada uspješno liječi: 
bazgovim čajem, ali se ovaj mora po- 
piti u krevetu i to što toplije. — Tko* 
nije pri teku, neka pije čaj kalmusov* 
ili čaj od kičice (Tausendguldenkraut). 
Ti Čajevi djeluju još bolje, ako su za- 
slađeni čistim, vrcanim medom. I. S« 

RUČNI RAD 



Pleteni pulover'za četirigodišnjeg dječaka 


Ovaj pulover radimo u dva tona. 

Leđa. Sa tamn’jom vunom počne- 
mo na 70 očica i rad'imo jednu očicu 
pravo, jednu naopako (SI. I.), dok do- 
bijemo duljinu od 5 cm. Zatim uzme- 
mo svjetliju vunu, opletemo jednu oči- 
cu pravo, drugu očicu prihvatimo, kao 
da ćemo plesti naopako, ali je ne 
opletemo, opet pravo, prihvatimo sli- 
jedeću i t. d. do kraja retka. U slije- 
dećem redu pletemo pravo sve očice. 
Zatim radimo kao prvi red sa tamni- 
jom vunom, ali očice pletemo obratno 
nego tamo. Slijedeći red opet sve pra- 
vo (SI. II.). U svaka dva red'a mije- 
njamo boju i moramo paziti da one 
očice, koje opletemo, i one, koje samo 
premjestimo na iglu, radimo u sva- 
kom redu naizmjence. Kad dobijemo 
duljinu od 28 cm, završimo 7 očica sa 
svake strane za izrez oko ruke i na- 
stavimo plesti ravno, dok nemamo 


37 cm. Zatim završimo ramenice u ko- 
so, tako tri puta uzmemo zajedno po 
7 očica, a ono, što ostane u sredini, 
također završimo. 

Prednja strana. Radimo 5 cm 
pojasa kao kod leđa, i zatim 15 cm 
prema slici II. Zatim razdijelimo sve 
očice u dva dijela. Radimo samo je- 
dan diio i oduzimlje.mo po jednu očicu 
od sredine za izrez oko vrata u sva- 
kom četvrtom redu. Na 28 cm od po- 
četka' završimo 7 očica za izrez oko 
ruke i zatim pletemo tu stranu posve 
ravno, dok sa strane vrata i dalje 
oduzimamo. Kad imamo duljinu od 

38 om, završimo po 7 očica tri puta 
redom. Drugu stranu radimo slično 
ovoj. 

Zatim sašijemo strane i ramenice i 
obrubimo izrez oko vrata i ruke 
uskom prujom. I. M. 


NAGRADNA ZAGONETKA ZA RUJAN 

Slogove: Cl — ČA — DOB — JI — 
KA — KO — LI — MI — MI — MO — 
NE — NI — NI — NJU — O — PO — 
SA — SLI — SPRE — SU — ŠLJE — 
TI _ TO — U — VA— ZAM 
treba u gornji lik tako staviti, da sku- 
pa povezani daju jednu izreku prvoga 
predsjednika Francuske republike o 
katoličkoj religiji. Da olakšamo rje- 
šenje donosimo ovdje značenja poje- 
dinih slogova, a ta rješena značenja 
valja onda samo unijeti u gornji lik: 
Od 5 — 1 = stupica 

'6 — 7 = bosanska rijeka 

21 — 24 — 11 — 19 = koji se misle. 


17 — 12 = domaća životinja (dativ) 
10 — 3 = dragi; voljeni 
9—2 = u taj čas, tada 

15 — 25 = magarci 

20 — 4 = ljudi, koji kroje pravdu 
26 — 13 = madžarska rijeka 
14 — 18 = koji su od mene 

16 — 18 = žen. ime i ruska rijeka 
22 — 23 = stari. 

Među odgonetače bit će podijeljeno 
dvadeset i pet romana. — Odgonetku 
treba poslati do 25. rujna, a uz nju 
priložiti i jednu adresu, na koju se 
može stati »Obitelj« na ogled. 



BAYER, 

fJAY£R, 

BAYEP„ 

to je glavno! Pazite uvijek na 
ovaj zaštitni znak i nitko Vam 
neće prodati nadomjestak. Pra- 
vi Pyramidon Vas neće nikad 
razočarati, njegovo je djelova- 
nje nedostiživo kod glavobolje 
i migrene. 



llustrovani tjednik „Obitelj" izlazi svake nedjelje. Pretplata 30 Din na tri mjeseca , za inozemstvo 3 dolara godišnje. Pretplata se plaća unaprijed. 
Rukopisi se ne vraćaju. „ Obitelj " izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji ” 
Zagreb, Trenkova 1. Adresa uredništva i uprave „Obitelji” : Zagreb, Trg Kralja Tomislava 21. Telefon 54-17. Ček. rač. pošt. šted. br . 33.536. 
„ Obitelj ” se tiska u Tiskari Narodnih Novina u Zagrebu. Za tiskaru odgovara V . Kirin, Zagreb, Deželićeva ul. 2. 



BEZ MNOGO TRUDA RAZUMAN SE- 
LJAK JEDNOSTAVNIM STROJEM 
ŽANJE DOZRELO ŽITO NA SVOJIM 
NJIVAMA 

ŽETVA. 

NA NAŠIMNJIVAMA 

Dolje :■ 

VRŠIDBA PŠENICE U SELU D R A-> 
OANCU KOD ČAZME 
Danas se i to radi mašinom, a pri tom poslu uvijek se 
okupe i pomagači i gledaoci, kako to prikazuje naša slika 


SN.OPOVI ŽITNI PRIKLONIŠE OtAVE JEDNI 
DRUGIMA I KAO DAŠE U SKUPINAMA O NE- 
ČEM VAŽNOM DOGOVARAJU 



BOG JE BLAGOSLOVIO TRUDSELJAKA I DAO MU DA M O ŽE SA ZADOVOLJSTVOM 
PROMATRATI NEPREGLEDNE SNOPOVE DOZRELIH ŽITARICA 








